CELEX: E2010P0005
Language: el
Date: 2010-05-19 00:00:00
Title: Αίτηση του Fürstliches Obergericht, της 19ης Μαΐου 2010 , για την έκδοση συμβουλευτικής γνώμης του Δικαστηρίου ΕΖΕΣ στην υπόθεση Dr. Joachim Kottke κατά Präsidial Anstalt και Sweetlye Stiftung (Υπόθεση E-5/10)

2.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/22
            
         Αίτηση του Fürstliches Obergericht, της 19ης Μαΐου 2010, για την έκδοση συμβουλευτικής γνώμης του Δικαστηρίου ΕΖΕΣ στην υπόθεση Dr. Joachim Kottke κατά Präsidial Anstalt και Sweetlye Stiftung
   (Υπόθεση E-5/10)
   2010/C 325/06
   Με επιστολή της 19ης Μαΐου 2010 του Fürstliches Obergericht (Εφετείο του Πριγκιπάτου), η οποία παρελήφθη από τη Γραμματεία του Δικαστηρίου στις 27 Μαΐου 2010, υποβλήθηκε αίτηση στο Δικαστήριο ΕΖΕΣ για την έκδοση συμβουλευτικής γνώμης στην υπόθεση Dr. Joachim Kottke κατά Präsidial Anstalt και Sweetlye Stiftung, σχετικά με τα ακόλουθα ερωτήματα:
   
               1)
            
            
               Η συμφωνία για τον Ευρωπαϊκό Οικονομικό Χώρο, η οποία τέθηκε σε ισχύ στο Λιχτενστάιν την 1ης Μαΐου 1995, συνιστά (πολυμερή) συνθήκη η οποία, λόγω της απαγόρευσης των διακρίσεων η οποία περιλαμβάνεται ειδικότερα στο άρθρο 4, απαγορεύει την επιβολή της υποχρέωσης παροχής εγγύησης για τα δικαστικά έξοδα στους ενάγοντες που κατοικούν σε άλλο κράτος μέλος του ΕΟΧ, αν οι ενάγοντες που κατοικούν στο Λιχτενστάιν δεν υποχρεούνται να παρέχουν ανάλογη εγγύηση για δικαστικά έξοδα;
               Σε περίπτωση που η απάντηση στο πρώτο ερώτημα είναι αρνητική:
            
         
               2)
            
            
               Η διάταξη του άρθρου 57 παράγραφος 2 σημείο 1 του Zivilprozessordnung (κώδικας πολιτικής δικονομίας) του Λιχτενστάιν, βάσει της οποίας η απαλλαγή των εναγόντων που κατοικούν σε άλλο κράτος από την υποχρέωση να παρέχουν εγγύηση εξαρτάται από τη δυνατότητα αναγκαστικής εκτέλεσης στη χώρα κατοικίας, συμβιβάζεται με τη συμφωνία ΕΟΧ, και ειδικότερα με τη γενική απαγόρευση των διακρίσεων βάσει του άρθρου 4 της εν λόγω συμφωνίας, στο μέτρο που εφαρμόζεται στους ενάγοντες που κατοικούν σε κράτος μέλος του ΕΟΧ;